龙沙东隅，松嫩西畴。云烟浩渺，大泽远幽。冰山圣水，漫溢千里湿地；皇天后土，繁衍万种灵逑。湖泊星布，珍珠闪烁；芦荡波涌，碧海横流。景异四季，七彩世界；鹤鸣九皋，三岛物候。溯及远古，茫茫碱地。孤村旷野，荒芜狼藉。土贫瘠而无收，人困苦而嘘唏。忽一日，乌云密布，狂风乍起。石走沙飞，鸟藏虫徙。霹雳一闪，云散风定。酷日如火，大地如蒸。摇天晃日，庞然大物扎落；翻黄搅黑，茀然巨龙现形。十丈鳞片，簸箕翕张；双目涓然，珍珠灭明。奋爪裂土，竦企重返九霄；翘首摆尾，意欲再翔云中。回天无力，哀吟凄婉；腾空无凭，悲泪清零。壮士一呼，村人响应，抱被扛褥，搭棚护龙。十里担水，男女齐往；传桶递盆，老幼同工。情真真而感上帝，意切切而动天庭。百鸟仙子，临殿挥羽；丹顶率族，展翼蔽空。高唳呼雨，长鸣唤风。浓云滚滚，炸雷隆隆。暴雨狂泻，天地朦胧。巨龙一跃飙起，回首三拜无踪。奇哉！龙扎之处，苇青水碧成湖；碧湖之畔，丹顶世居家庭。于是乎鹤乡，于是乎扎龙。